da da sv da et en da da da da en da en da en da da et da zh en da da da da da da da en da en da de da da da da da da nn da da da da da en da da en da da da fr hu da fi es en da da da da da da da da da da en da da nb da hu da da en da da en da da da da da da da da da da da en da da da da en da en nb da da sv da fi en hu en da da da da da da da da en da da en da nb da sv en en da da da da da da da da de de da da fr nb da en it en ro en en da et da da pt de de sv da es en da da da da en en fr en sl en
Nytårssnacks | 3 slags østers, lufttørret skinke og sardiner → - Gastrotools.dk
GRATIS LEVERING 1-2 DAGE    30 DAGES RETUR
Tilføj en note til din ordre
Gavekort og rabatkode tilføjes i checkout
Gå til betaling • 0,00 DKK
Nytårssnacks: 3 slags østers, lufttørret skinke og sardiner
I samarbejde med Thomas Rode har vi hos Gastrotools udarbejdet den dejligste nytårsmenu, du selv kan kokkerere hjemme i dit køkken.
Menuen består af nytårssnacks, en forret bestående af hummer, en hovedret bestående af en flot tournedos og til dessert en lækker chokolade-mokka parfait.
Det første, vi starter med, er selvfølgelig vores nytårssnacks, som gæsterne kan få, så snart de er ankommet godt akkompagneret med aftenens velkomstdrink.
Vores nytårssnacks består i år af sardiner, charcuteri og tre forskellige slags østers.
Sardiner med chili, hvidløg og rosmarin
Den første snack, vi laver, er en sand klassiker i Thomas Rodes hjem. Det er nogle lækre sardinfileter marineret i salt, olie og citronsaft belagt med hvidløg, chili og rosmarin.
Til denne ret skal du bruge:
1-2 dåser marinerede sardiner (kan købes i velassorterede delikatesseforretninger)
1 fed (friskt) hvidløg
Læg dine sardinfileter på et fad.
Skær derefter nogle papirtynde skiver hvidløg, og læg en skive ovenpå hver filet.
Derefter skærer du nogle tynde skiver af din chili og lægger også én på hver sardin.
Pluk så nogle nåle fra din rosmarin, og fordel dem ud over fadet, som du synes, det passer.
Nu kværner du noget frisk peber ud over alle dine sardiner efterfulgt af lidt god jomfruolivenolie. Og til sidst runder du af med lidt syre i form af saften fra en halv citron (pas på med ikke at bruge for meget).
Så er du i mål med aftenens første (og nemmeste) ret. Nu hopper vi videre til vores østers - glæd dig!
Vi skal nu til de tre østersserveringer. Begynd på disse kort inden, dine gæster kommer (eller I selv skal have dem), da de skal serveres umiddelbart efter, de er blevet lavet.
Vi skal selvsagt åbne en del østers - og er du ikke helt ferm til det, så kig ekstra grundigt efter i videoen, hvor Thomas demonstrerer, hvordan du gør.
8 stk. friske østers
1 god spsk. smør
Evt. lidt finthakket hvidløg
5-6 spsk. frisk brødkrumme (hvidt, ikke for friskt brød, befriet for skorpen og blendet)
25 g gruyereost eller vesterhavsost
Iskoldt, godt, usaltet smør. Læg pakken på frost
Tænd for grillen i din ovn, og sæt en rist op i højeste rille.
Brus smør op på en pande, gerne med det hakkede hvidløg, og vend spinatbladene heri. Krydr dem så med salt og peber, og læg derefter spinaten over på en kold tallerken, hvor du lader det køle af.
Åbn nu dine østers, og skrab dem over i en skål. Husk at skylle skallerne omhyggeligt. Fisk østersene op, og kom dem tilbage i de vaskede skaller, som sættes i en panden med lidt krøllet stanniol. På den måde står de fast under gratineringen.
Nu dækker du dine østers med den afkølede spinat. Drys så med rigeligt
brødkrumme, og riv ligeledes rigeligt ost henover, så spinaten er
Høvl, ved hjælp af en tyndskræller, tynde skiver smør, som du lægger over
hver østers, hvorefter de gratineres i en forvarmet ovn sat til “grill” på 200 grader. Hold øje med dine østers. Så snart, de har fået farve, tager du dem ud.
Østersene skal helst ikke have for meget varme. Det
resulterer i, at de bliver seje og uinteressante at spise.
Servér med det samme.
Østers med tomat og chilivinaigrette
Version to af vores nytårsøsters er denne gang med tomat og chili.
En del af denne opskrift kan du desuden lave på forhånd. Vil du have lidt ekstra tid på dagen, er der her lidt at hente.
8 stk. friske østers
1 god moden tomat
Som nævnt kan du lave lidt på forhånd - det er step 1-3 her.
Start med at fjerne stilk og kerner på dine chilier. Herefter hakker du dem i meget fine tern.
Blancher så din tomat, og flå den. Eftersom vi ikke ønsker en sjappet østers, fjerner du kernerne og skærer kødet i fine tern.
Tag så dit skalotteløg, og hak det fint. Bland det hele med citron og olivenolie - og krydr det med salt og peber. Lad det herefter trække.
Nu tager du dine østers og åbner dem (forsigtigt). Fjern så eventuelle rester fra skallen, og læg de skyllede topskaller på et fad med oversiden opad, sådan de danner en bund.
Løsn nu dine østers, og vend dem rundt, sådan den flotte bund vender opad - og stil dem på topskallerne.
Rør så rundt i vinaigretten. Nu kan du enten dyppe hver østers i vinaigretten, eller du kan stille den ved siden af.
Østers med olivenolie og peberrod
Vores næste østersservering er østers med olivenolie og peberrod. Super simpelt. Hamrende lækkert.
8 stk. friske østers
2-3 cm frisk peberrod, skrællet
God jomfruolivenolie med karakter
Åbn forsigtigt dine østers (som vist i videoen), og fjern eventuelle rester fra skallen.
Læg så de skyllede topskaller på et fad med oversiden pegende opad, så de danner en bund.
Sæt de åbne østers på køl lige ind til, de skal serveres.
Lige inden, du serverer dine østers, høvler du peberrod henover dem. Hæld så lidt god olivenolie henover dem, og rund til sidst af med kværnet sort peber.
Så er der serveret.
Når du er i mål med dine nytårssnacks, kan du passende hoppe videre til forretten, hvor vi laver en lækker grillet hummer med jalapeño kål.
← Ældre indlæg Nyere indlæg →
Tlf.: +45 71 99 51 70
Man - Fre:  8-22
Lør - Søn:  9-15
Tilmeld dig vores nyhedsbrev, og modtag inspirerende guides, opskrifter og gode tilbud direkte i indbakken.
Du skal acceptere vores handelsbetingelser, før du kan gå videre
Du har endnu ikke accepteret Handelsbetingelserne. Dette er nødvendigt, før du kan fortsætte.